Anslagsvis 5000 mennesker medvirket til første sesong alene. Det kreative teamet lyttet til radioprogrammer og musikk fra 1930-tallet og leste gamle Hollywood-magasiner for å få på plass periodens lyd, språk og slang. Den kunstneriske avdelingen hadde et omfattende forskningsprogram på en rekke biblioteker for å finne gamle kataloger og tidsskrifter. Disse ble også kjøpt på loppemarked og i antikvitetshandler.